Nazar, salam. Biziň “Eksporty ösdürmek” mediaplatformamyzyň işiniň çäginde Siz bilen söhbetdeşligi gurnamagy makul bildik.
Birinji berjek soragym: Kärhanaňyzda öndürýän önümleriňiz barada aýdyp bilersiňizmi?
Salam, Azat! Şu gün biziň önümçiligimize geleniňize köp sag bolsun aýdýarys.
Biz hem öz gezegimizde biziň öndürýän diş çotgalarymyz barada Size gysgaça maglumat beresimiz gelýär.
Biziň kärhanamyz,«Täze Saba» hojalyk jemgyýeti, Türkmenistanda 2018-nji ýyldan bäri işläp gelýär
we şol ýyldan bäri biziň önümçiligi etmek üçin täjirçilik meýilnamany düzüp başladyk.
Oňa takmynan üç ýyl gitdi. Üç ýylyň dowamynda öndürjek önümiziň reňkini, şekilini, adyny, hilini,
önümçilik enjamlaryny satyn almak boýunça meýilnamalar amala aşyryldy.
Ondan başga-da biziň kärhanamyzda geljekde öndürjek önümler boýunça-da uly işler alnyp barylýar.
Şu günki gün biziň önümçiligimizde «CV Dent» haryt nyşanly diş çotgalar öndürilýär.
Olar reňki boýunça, gatylygy boýunça tapawutlanýar.
Esasan biziň ýurdumyzda öndürilýän önümimiz içerki bazarlaryna we eksport bazarlaryna satylýar.
Eger-de şu önümiň haryt nyşany barada aýdyp geçenimizde, haryt nyşan «CV Dent» at bolup, biziň önümçiligimiziň ýerleşýän ýerine görä atlandyrylan.
Hususan-da, biziň önümçiligimiziň Gökdepe etrabynda Ýaňgala daýhan birleşiginde ýerleşýär.
We şol sebäpden biz gadym latyn sözüni ulanyp, «Gök depe» ýa-da latyn sözünde «Colina Verde»,
ony hem gysgaldyp «CV», «Dent» bolsa-da «Diş» ýa-da «Stomatologiýany» aňladýar.
Şunuň bilen bilelik-de biziň haryt nyşanymyz özboluşly, hususy ýerleşişine görä at dakylan.
Ondan başga-da biziň kärhanamyzda günüň dowamynda ýigrimi bäş müň diş çotgasy öndürilýär.